Nariadenie Komisie (EHS) č. 1533/92
z 12. júna 1992
o klasifikácii určitého tovaru v kombinovanej nomenklatúre
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (EHS) č. 1039/92 [2], najmä na jeho článok 9,
keďže na zabezpečenie jednotného uplatňovania kombinovanej nomenklatúry, ktorá je prílohou k uvedenému nariadeniu, je potrebné prijať opatrenia týkajúce sa klasifikácie tovaru uvedeného v prílohe k tomuto nariadeniu;
keďže nariadenie (EHS) č. 2658/87 ustanovilo všeobecné pravidlá interpretácie kombinovanej nomenklatúry a tieto pravidlá sa uplatňujú aj na každú inú nomenklatúru, ktorá je na nej úplne alebo čiastočne založená, alebo ktorá k nej pridáva akékoľvek ďalšie členenie a ktorá je ustanovená osobitnými ustanoveniami spoločenstva s cieľom uplatňovať tarifné alebo iné opatrenia vzťahujúce sa na obchod s tovarom;
keďže podľa uvedených všeobecných pravidiel sa musí tovar opísaný v prvom stĺpci tabuľky v prílohe k tomuto nariadeniu klasifikovať pod príslušnými kódmi KN uvedenými v druhom stĺpci na základe dôvodov uvedených v treťom stĺpci;
keďže je vhodné, aby sa na záväzné informácie o tarifnej klasifikácii tovaru v kombinovanej nomenklatúre, ktoré vydali colné orgány členských štátov a ktoré nie sú v súlade s týmto nariadením, mohla osoba, ktorej boli tieto informácie vydané, naďalej odvolávať počas troch mesiacov podľa ustanovení článku 6 nariadenia Komisie (EHS) č. 3896/90 [3], ak uzavrela záväznú zmluvu podľa článku 14 ods. 3 písm. a) alebo b) nariadenia Komisie (EHS) č. 1715/90 [4];
keďže opatrenia ustanovené v tomto nariadení sú v súlade so stanoviskom Výboru pre nomenklatúru, pokiaľ ide o výrobky č. 1, 2, 3, 4 a 5 uvedené v tabuľke prílohy;
keďže Výbor pre nomenklatúru v lehote, ktorú stanovil jeho predseda, neposkytol svoje stanovisko, pokiaľ ide o výrobok č. 6 uvedený v tabuľke prílohy,
PRIJALA TOTO NARIADENIE:
Článok 1
Tovar opísaný v prvom stĺpci tabuľky uvedenej v prílohe sa týmto klasifikuje v rámci kombinovanej nomenklatúry pod príslušnými kódmi KN uvedenými v druhom stĺpci tejto tabuľky.
Článok 2
Ak oprávnená osoba uzavrela záväznú zmluvu podľa článku 14 ods. 3 písm. a) alebo b) nariadenia (EHS) č. 1715/90, môže sa naďalej počas troch mesiacov odvolávať podľa ustanovení článku 6 nariadenia (EHS) č. 3796/90 na záväzné informácie o tarifnej klasifikácii tovaru, vydané colnými orgánmi členských štátov, ktoré nie sú v súlade s právami ustanovenými týmto nariadením.
Článok 3
Toto nariadenie nadobúda účinnosť dvadsiaty prvý deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 12. júna 1992